13/06/2022 | Administración LocalMunicipal
Coristanco
Aprobación de Oferta de Empleo Público 2022. OEP

O día 6 de xuño de 2022, tivo lugar a mesa de negociación para a aprobación da Oferta de Emprego Público do Concello de Coristanco para o ano 2022, resultando votada a favor por unanimidade. Na mesma data o Alcalde adopta a resolución de aprobación número 599/2022 que ten o seguinte contido literal: No Pleno do Concello de Coristanco en sesión celebrada o 31 de marzo de 2022 aprobouse inicialmente o orzamento do Concello de Coristanco para o exercicio 2022. O acordo de aprobación inicial foi publicado no Boletín Oficial da Provincia da Coruña número 65 de 5 de abril de 2022, estando exposto o mesmo desde o 6 ao 28 de abril (ámbolos dous incluídos) aos efectos de que os interesados puideran examinalo e presentar as reclamacións ou alegacións que consideren pertinentes. Durante o antedito prazo non se presentaron reclamacións e/ou alegacións, polo que o orzamento inicialmente aprobado considérase aprobado definitivamente resultado que o orzamento do Concello de Coristanco para o ano 2022. O 05.05.2022 foi publicado o resumo do Orzamento no Boletín Oficial da Provincia da Coruña núm.85. O 12.05.2022 publícase no BOP núm.90 a Oferta de Emprego Público de estabilización do Concello de Coristanco para o ano 2022. O 06.06.2022 negóciase a Oferta de emprego público do Concello de Coristanco para o ano 2022 resultando aprobada por unanimidade. O artigo o art.128 do TRRL dispón: “As Corporacións Locais aprobarán e publicarán anualmente, dentro do prazo dun mes desde a aprobación do seu Orzamento, a Oferta de Emprego público para o ano correspondente, axustándose á lexislación básica do Estado sobre función pública e aos criterios que regulamentariamente se establezan en desenvolvemento da normativa básica estatal para a súa debida coordinación coas ofertas de emprego do resto das Administracións Públicas”. O artigo 10.4 do TREBEP dispón que as prazas vacantes desempeñadas por funcionarios interinos deberían incluírse na oferta de emprego correspondente ao exercicio en que se produce o seu nomeamento e, se non fose posible, na seguinte. Finalmente consonte o art.70.2 do TREBEP a oferta de emprego ten que publicarse no diario oficial corespondente, no noso caso a publicación no taboleiro de anuncios e BOP será suficiente. As prazas vacantes, excluídas as incluídas no proceso de estabilización do persoal laboral temporal, son as seguintes: Por todo o que antecede, en uso das atribucións que me confire o art.21 da Lei 7/1985, do 2 de abril, reguladora das Bases do Réxime local, RESOLVO: PRIMEIRO. Aprobar a oferta de emprego público do Concello de Coristanco para o ano 2022. Na dita oferta de emprego público inclúense as seguintes prazas: SEGUNDO.- Publicar o anuncio da oferta de emprego público do Concello de Coristanco para o ano 2022 no Taboleiro de anuncios e no Boletín Oficial da Provincia de A Coruña. TERCEIRO.- Dar conta aos empregados/as municipais que ocupan as prazas incluídas na dita oferta de emprego público. CUARTO.- Dar conta ao pleno na vindeira sesión que celebre. QUINTO.- Contra a presente resolución, que pon fin á vía administrativa, pódese interpoñer alternativamente o recurso de reposición potestativo ante o alcalde, no prazo dun mes para contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou recurso contencioso-administrativo, ante o Xulgado do Contencioso-Administrativo de A Coruña ou, á súa elección, o que corresponda ao seu domicilio, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, do 13 de xullo, da xurisdición contencioso-administrativa. Se se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolvido expresamente ou se produza a súa desestimación por silencio. Todo iso sen prexuízo de que se poida interpoñer calquera outro recurso que se estime máis conveniente a dereito. O que se fai público consonte o disposto no art.70 do TREBEP. Coristanco, a 8 de xuño de 2022 O Alcalde (asinado electrónicamente) Juan Carlos García Pose